NaiveNeuron/SloPal huggingface dataset:
Pellegrini, Peter, predseda NR SR (2023-12-07):
Prezentujme sa a hlasujme o tomto návrhu prerokovať tento vládny návrh zákona v skrátenom legislatívnom konaní. (Hlasovanie.) Prítomných 142 poslancov, za 87, proti 31, zdržalo sa 23 poslancov, nehlasoval 1. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní . Poprosím teraz pána poslanca Romana Malatinca, aby uviedol hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy, tlač 89. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia dopĺňajú niektoré zákony , tlač 89.)
Grendel, Gábor, podpredseda NR SR (2020-04-02):
Pán poslanec, poprosím vás, aj to rúško a aj slušné slová. Pán poslanec Mazurek, nech sa páči.
Pellegrini, Peter, predseda NR SR (2023-11-22):
Ďakujem pekne. Keďže v skrátenom legislatívnom konaní sa nepoužijú obmedzenia na postúpenie návrhu zákona do tretieho čítania, pristúpime k tretiemu čítaniu a otváram rozpravu v rámci tohto čítania. Pýtam sa, či sa niekto hlási do rozpravy. Nie je tomu tak. Vyhlasujem rozpravu za skončenú. Pristúpime teraz k hlasovaniu o návrhu zákona ako o celku. Pán spoločný spravodajca, uveďte hlasovanie a odporúčanie gestorského výboru.
P. Hrušovský, predseda NR SR: (2005-05-17):
(Hlasovanie.) 143 prítomných, 64 za, 70 proti, 8 sa zdržalo, 1 nehlasoval. Návrh sme neschválili.
Dostál, Ondrej, poslanec NR SR (2010-08-04):
Ďakujem. Vážený pán bývalý minister školstva, ja by som chcel oceniť vašu snahu o jazykovú čistotu programového vyhlásenia vlády v časti týkajúcej sa napomáhania vynikajúcim výkonom. Napriek tomu by som poprosil autorov programového vyhlásenia, aby túto vetu nemenili, pretože váš názor je v rozpore s postojom Jazykovedného ústavu Ľudovíta Štúra, ktorý v Pravidlách slovenského pravopisu, kde tretie upravené a doplnené vydanie z roku 2000 hovorí, že správne je napomáhať koho, čo, nie komu, čomu. Takže predpokladám, že ako člen Slovenskej národnej strany rešpektujete kodifikovanú podobu slovenského jazyka, štátneho jazyka a tá veta, ako je napísaná v programovom vyhlásení, je gramaticky úplne správne.
P. Paška, predseda NR SR: (2008-11-06):
(Hlasovanie.) 128 prítomných, 78 za, 50 sa zdržalo. Konštatujem, že sme schválili vládny návrh zákona, ktorým sa menia a dopĺňajú zákony v pôsobnosti ministerstva spravodlivosti v súvislosti so zavedením meny euro . Pán poslanec Pelegrini uvedie v druhom čítaní hlasovanie o vládnom návrhu zákona o poplatku za udržiavanie platnosti patentu. Je to tlač 693.
Glváč, Martin, podpredseda NR SR (2018-02-06):
Ďakujem. Pýtam sa, či sa chce niekto do rozpravy prihlásiť ústne. Jeden poslanec. Končím možnosť prihlásiť sa. Pán poslanec Fecko.
Gál, Gábor, poslanec NR SR (2010-09-08):
Pán poslanec Rafaj, ja som už naznačil v mojej faktickej poznámke pánovi poslancovi Maďaričovi, že čo asi je jeden z tých problémov, čo ja vidím na tej soche. Hovorím, že budem veľmi rád, keď bude stáť socha Svätopluka v areáli Hradu, ale ktorá bude dôstojnou sochou, bude sochou, ktorú budú fotiť kvôli jemu historickému významu a nie kvôli koňovi a hlavne nie kvôli jednej časti, čo má kôň pod bruchom.
B. Bugár, podpredseda NR SR: (2005-02-09):
(Hlasovanie.) Prítomných 133 poslancov, za návrh 133 poslancov. Návrhy pána poslanca Vážneho sme schválili. Ďalej. I. Harna, poslanec: Budeme hlasovať o pozmeňujúcich návrhoch pána poslanca Blanára.
B. Bugár, podpredseda NR SR: (2005-06-28):
Pán poslanec, nech sa páči, za chvíľočku už tu budú všetci, ktorých ste žiadali. K. Ondriaš, poslanec: Ďakujem za slovo, ja len verím, že pán premiér má dobré uši a že ma bude počuť. Lenže ja som chcel dokázať na faktoch, ako sa mýli v určitých svojich prehláseniach a ja by som prosil technika, aby zapojil premietanie. Vo svojom vystúpení budem veľmi krátko hodnotiť posledných šesť rokov vlády pána Dzurindu. Vlastne budem uvádzať len vecné fakty a odpovedať na pár prehlásení, ktoré tu povedal. Prvé prehlásenie, povedal, že sa všetko zlepšuje. Je štatisticky veľmi jednoduché zistiť, či sa v štáte niečo zlepšuje, alebo zhoršuje. Najlepšie parametre sú napríklad spotreba mäsa na obyvateľa. Vidíme, že po roku 1998 spotreba mäsa na obyvateľa klesla a je asi v roku 1970. Napravo ten stĺpček hovorí, priemerná spotreba mäsa na obyvateľa v 15 štátov Európskej únie. Pani poslankyňa, choďte do Európskej únie, do parlamentu a vysvetlite to tam.
Simon, Zsolt, poslanec NR SR (2013-12-05):
Ďakujem pekne. Pán kolega Duchoň, no nielen vy, ale aj pán minister, keď predkladal tento zákon a obhajoval ho, tak ako kolega Béla Bugár povedal, vláda tu nie je. Tomu, čo predkladáte, to, čo obhajujete, tomu už neverí ani samotný predseda vlády Robert Fico, radšej si už pripravuje asi plán na prezidentské voľby, pretože neverí tomu, čo ste tu predložili. Rozpočet, to, čo je predložený, odráža slová, prázdne, populistické heslá a klamstvá, v prvom rade klamstvá. Príjem, ľudia sa nenajedia z klamstiev ani z tých prázdnych slov, ktoré zakrýva tento rozpočet, ale pravda je, že máme viac ľudí na nezamestnaneckých, ktorých je treba platiť, a zhoršuje životnú úroveň v tejto krajine. Ponúkate, čo ste ponúkli v tomto rozpočte? Zvýšenie dane, nové dane, nové odvody, nové poplatky, z toho majú ľudia žiť ? Z tohto sa nedá vyžiť! Vy sa staráte len o jedno jediné, jednu istotu sledujete pred sebou a to, aby isto neklesli preferencie SMER-u, nič viac, len isto, aby neklesli preferencie SMER-u, nie to, aby občania sa v tejto krajine mali lepšie.
I. Mikloš, podpredseda vlády a minister financií SR: (2004-02-03):
Pán poslanec, rozlišujte odberné číslo a registračné číslo. Tá časť hovorí o zrušení odberného čísla, ak nebolo prevzaté. Čiže to nemá nič s registráciou a vôbec to neznamená, že registrácia má byť pozastavená. Takže nezmiešavajme dve veci a neinterpretujme to tak, ako to nie je. A posledná, ešte k jednej veci som sa nevyjadril, čo sa týka toho bezdaňového vývozu. Ja nevylučujem, že v Grécku môže niečo také existovať, neviem, či nemajú prechodné obdobie, ale som si istý a trvám na tom, že my proste musíme rešpektovať pravidlá, ktoré sme na seba zobrali a ktoré sme akceptovali. A niekedy sú prípady, že niektoré dnešné členské krajiny majú v niektorých oblastiach mäkší, dočasne mäkší režim tým, že je tam nejaké prechodné obdobie. Ale trvám na tom, že vládny návrh zákona tak, ako umožňuje tento nezdanený vývoz, prípadne predaj pre diplomatov, je štandardný a je dostatočný. Ja viem, že firmy, ktoré to robia, majú záujem rozšíriť to a že lobujú, ale nevidím žiaden dôvod, prečo by sme tomuto tlaku mali podľahnúť.
Kuffa, Štefan, poslanec NR SR (2021-10-01):
Janko, mi tu skýta sa len s tebou súhlasiť, a to je dlhodobo známa vec, že prirodzená úcta k autoritám sa nielen stratila, ale ja dodám, že je systematicky naburávaná. Veď sme tuná svedkom, keď tu je pán generálny prokurátor, ktorý zastupuje tak vážnu inštitúciu, ako je Generálna prokuratúra, akú úctu my poslanci Národnej rady vzdávame zástupcovi Generálnej prokuratúry, kde je on hlavou. To je celý ten problém. Ale to nie je len pri Generálnej prokuratúre, že táto úcta sa stratila. Ale to je vo všeobecnosti ako takom. Nič nemáme v úcte. A viete, ja vám to poviem takto a môžte sa aj zasmiať, ale tá úcta sa stratila predovšetkým tým, že sme systematicky začínali a stále aj naburávame rodinu, a to je to také, odtiaľ to pramení, keď sú zle vychovávané tie deti. Však si zoberte, úcta k šedinám dávno sa stratila. Dávno sa stratila. Takže to nie je len teraz ako tuná, ale vo všeobecnosti. A tak ako si sa dotkol toho strachu, vieš, ale ja ti to takto poviem. Vládnuť demagógiou strachu je znakom totality. Strach je pochopiteľne ľudský, tak ako si to povedal, že mnohí policajti sa boja. Ale, a však keď si v službe štátu, no tak môžeš mať ten strach. To ja sa z toho neposmievam. Ale je ten strach na to, aby si ho prekonával, hej, to, aby si ho prekonal a slúžil naozaj štátu, to je oveľa dôležitejšie, ako je ten strach. Tak ten strach treba ako prekonávať. Ale práve aj my sme tí, ktorí ten pocit strachu tuná vzbudzujeme. A ten únos Vietnamca, to len tak v závere sa chcem. Áno, je to veľmi dôležité, jak to rozprávaš, ale oveľa dôležitejší je ten únos ľudí, ktorí skončili v kolúznych väzbách a vo väzbách, a to robil štát. Čo sú tieto únosy? Tieto ťa netrápia, že naši občania skončili neoprávnene v base? Však tu máme aj výsledky, ovocie... (Prerušenie vystúpenia časomerom.)
Glenda, Tibor, poslanec NR SR (2015-09-29):
Pán predseda, prosím, dajte hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie Ústavnoprávnemu výboru Národnej rady, Výboru Národnej rady pre financie a rozpočet a Výboru Národnej rady pre verejnú správu a regionálny rozvoj, ďalej, aby za gestorský výbor určila hlasovaním Výbor Národnej rady pre verejnú správu a regionálny rozvoj a aby predmetný návrh zákona prerokovali výbory do 9. novembra 2015 a gestorský výbor do 10. novembra 2015.
Podmanický, Ján, poslanec NR SR (2021-05-13):
Ja vás žiadam, pán podpredseda, žiadam vás, aby ste dali o tomto procedurálnom návrhu... (Prerušenie vystúpenia predsedajúcim.)
Glváč, Martin, podpredseda NR SR (2016-09-08):
Pani poslankyňa Blahová.
Grendel, Gábor, podpredseda NR SR (2021-02-25):
Sedemnásť faktických poznámok na vystúpenie pána poslanca Blahu. Končím možnosť prihlásiť sa s faktickými. Neviem, či tu je vôbec viac poslancov v sále, ako spomínaných sedemnásť. Takže ako prvý – pán poslanec Kotleba.
Gál, Gábor, minister spravodlivosti SR (2019-09-12):
Ďakujem, pán podpredseda. Je to pomerne veľmi kuriózna novela, ide o to, že musíme zadefinovať nanovo obvyklý pobyt, s ktorým vlastne európska normatíva ráta, ale my ju tak, akú ju potrebujeme, zadefinovanú nemáme. Ide o čisto takúto technickú záležitosť. Účinnosť právnej úpravy sa s prihliadnutím na predloženú dĺžku legislatívneho procesu navrhuje od 1. januára 2020. A ešte musím povedať, že všetky náležitosti formálnoprávne tento návrh zákona spĺňa, preto požiadam ctené plénum o jeho schválenie v prvom čítaní. Ďakujem pekne.
S. Janiš, poslanec: (2007-02-07):
O pozmeňujúcom návrhu pána Kotiana nemôžeme dať hlasovať, lebo sme schválili bod 11 spoločnej správy. Budeme hlasovať o mojom pozmeňujúcom návrhu, ktorý zaznel v rozprave. Pán predsedajúci, dajte o ňom hlasovať.
Jurinová, Erika, podpredsedníčka NR SR (2013-02-08):
To bola posledná faktická alebo teda uzavretie faktických pripomienok na vystúpenie pána Poliačika. Poprosím posledného rečníka Jozefa Viskupiča o slovo. Nech sa páči.
Danko, Andrej, podpredseda NR SR (2024-06-13):
Ďakujem. Dávam slovo spoločnému spravodajcovi z výboru pre verejnú správu a regionálny rozvoj poslancovi Becíkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Krajcer, Daniel, minister kultúry SR (2011-09-07):
Vážené dámy, vážení páni, vážená Národná rada, dovoľte, aby som uviedol návrh zákona, ktorým sa mení a dopĺňa zákon o divadelnej činnosti. Cieľom navrhovanej právnej úpravy je zabezpečiť súlad zákona o divadelnej činnosti s kompetenčným zákonom. Pôsobnosť ministerstva kultúry v oblasti podpory kultúry národnostných menšín totiž prešla na základe kompetenčného zákona s účinnosťou od 1. novembra 2010 na podpredsedu vlády, ktorý neriadi ministerstvo. Vzhľadom na skutočnosť, že v tejto oblasti už ministerstvo kultúry nemá žiadnu pôsobnosť, je potrebné výkon štátnej správy na úseku divadelnej činnosti realizovanej tanečným divadlom Ifjú Szivek delegovať na Úrad vlády Slovenskej republiky. Zároveň táto úprava rieši aj doplnenie procesnoprávneho predpisu, konkrétne správneho poriadku, na základe ktorého sa rozhoduje o právach a povinnostiach osôb, ktorým vznikne nárok na osobitný príspevok. Predkladaný zákon nezakladá žiadne vplyvy na rozpočet verejnej správy ani na podnikateľské prostredie a je, pochopiteľne, v súlade s Ústavou Slovenskej republiky a s právnym poriadkom Slovenskej republiky. Pán predseda, ďakujem za úvodné slovo.
Číž, Miroslav, podpredseda NR SR (2015-02-10):
S reakciou pán poslanec Šebej.
Blanár, Juraj, podpredseda NR SR (2022-05-19):
Uzatváram rozpravu, vážené panie poslankyne, páni poslanci. Pán poslanec Viskupič ešte reakcia na faktické poznámky.
Hrnčiar, Andrej, podpredseda NR SR (2018-09-12):
Reakcia na faktické poznámky, pán poslanec Heger.
Lipšic, Daniel, poslanec NR SR (2015-04-17):
Ďakujem. Ja by som rád zopakoval ten návrh, aby sa rokovalo dneska do devätnástej a zajtra, ja už som pri rokovaní o tomto bode navrhoval, plénum to zamietlo, aby sme najskôr rokovali o zákone a potom o odvolaní pána Figeľa. Zamietli ste to. Teraz zrejme marketing Úradu vlády zistil, že treba niečo vymyslieť a treba to prišiť prezidentovi Kiskovi, že sa nestihne zákon prerokovať. Ale ak to tak je, tak fajn, rokujme cez víkend. Keď ste mohli zvolávať víkendové schôdze k vážnym témam, ako bolo odvolanie predsedu parlamentu Pašku, tak môžeme rokovať aj o vážnych témach aj cez tento víkend.
Klus, Martin, podpredseda NR SR (2019-10-25):
Ďalšia faktická poznámka – pani poslankyňa Grausová.
Pellegrini, Peter, predseda NR SR (2014-12-11):
Prezentujme sa a hlasujme o tomto návrhu. (Hlasovanie.) Prítomných 137 poslancov, za hlasovalo 36, proti boli 2, zdržalo sa 98, nehlasoval 1. Návrh sme neschválili. Poprosím pána poslanca Kvasničku, aby uviedol hlasovanie k návrhu skupiny poslancov na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízií Slovenska, tlač 1230. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov , tlač 1230.)
Zmajkovičová, Renáta, podpredsedníčka NR SR (2012-05-10):
S reakciou dvaja poslanci. Uzatváram možnosť prihlásiť sa s faktickými poznámkami. Pán poslanec Jarjabek, máte slovo.
Jurinová, Erika, poslankyňa NR SR (2017-04-06):
Ďakujem. My sme si presne s kolegyňou hovorili, že správne sme odhadli pána Tomáša. Presne sme vedeli, že bude hovoriť o Kollárovi a o Lipšicovi. Jednoznačne. Dôležité je, áno, odsúvať a odkláňať tému od toho hlavného. My tu hovoríme o tom, ako bolo ubližované deťom a ako sa minister postavil k tomu, že podľa nás, podľa mnohých odborníkov, teda nie podľa mňa ako odborníčky, pán Blaha, ale podľa odborníkov mala byť akreditácia Čistému dňu odobratá. A my sa tu dozvedáme o tom, ako Kollár koketoval s dievčatami, ako Lipšic, ktorý ako jediný z politikov sa tunák vzdal mandátu, toto ste zabudli povedať, pán Tomáš. (Reakcie z pléna. Ale, prosím vás, máme, máme riešenie, ak chcete hovoriť o Kollárovi a o Lipšicovi, zvolajte, podpíšte, urobte, pozbierajte 30 podpisov, zvolajte schôdzu a odvolajte ich, to bude možno najlepšie pre vás.
Žiga, Peter, podpredseda NR SR (2024-04-17):
Vážené panie poslankyne, vážení páni poslanci, prajem vám dobrý deň, pokračujeme v prerušenom rokovaní. Chcem vás informovať, že podpredsedníčka vlády a ministerka hospodárstva požiadala z dôvodu neodkladných pracovných povinností o prerokovanie troch vládnych návrhov zákonov, tlače 53, 213 a 135, budúci týždeň v utorok 23. apríla, preto podávam návrh na prerokovanie týchto tlačí, body 14, 15 a 40, v utorok 23. apríla po bode 32. Chcem sa opýtať, či je všeobecný súhlas. (Súhlasná reakcia pléna.) Ďakujem pekne. Pristúpime k hlasovaniu v prvom čítaní o vládnom návrhu zákona, ktorým sa dopĺňa zákon 564/2004 o rozpočtovom určení výnosu dane z príjmov územnej samospráve, ktorý prerokovávame v skrátenom legislatívnom konaní ako tlač 260. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Danielovi Karasovi, aby uviedol hlasovanie. Nech sa páči, pán poslanec. (Hlasovanie o vládnom návrhu zákona, ktorým sa dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov a ktorým sa dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov , tlač 260.)
Grendel, Gábor, podpredseda NR SR (2022-09-28):
Vyhlasujem rozpravu za skončenú. Chce zaujať záverečné stanovisko pán navrhovateľ? Nie. Pán spravodajca takisto nie. Prerušujem rokovanie o tomto bode programu. Pristúpime k prvému čítaniu o návrhu poslancov Richarda Rašiho, Petra Žigu a Róberta Puciho na vydanie zákona, ktorým sa mení a dopĺňa zákon č. 211/2000 o slobodnom prístupe k informáciám a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1135. Návrh na jeho pridelenie na prerokovanie výborom je v rozhodnutí č. 1183. Dávam slovo pánovi poslancovi Richardovi Rašimu, aby návrh zákona uviedol. [Rokovanie o návrhu poslancov Národnej rady Slovenskej republiky Richarda Rašiho, Petra Žigu a Róberta Puciho na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 1135.]
Hort, Milan, podpredseda NR SR (2011-09-07):
Reagovať teraz na faktické poznámky bude pán poslanec Beblavý. Nech sa páči.
Fecko, Martin, poslanec NR SR (2013-11-26):
Ďakujem pekne. Pán kolega, súhlasím s tvojím vystúpením, ktoré si povedal, a ja to cítim tiež ako opozičný poslanec, že môžeš tu dať aj perpetuum mobile, modré z neba, žiaľ, neprejde to. Skôr to ide tak, že vykuchať mozog a potom pod svojou vlajkou to podať. Ale dobre, pokiaľ to pôjde o vec, super, len bojím sa, že tu o vec, nie že nechce, ale nechceme, aby išlo o vec, aspoň mne sa to takto vidí. Aj pri tom zákone, keď sa hovorilo, že koľko prác bude k dispozícii, no povedzte mi, aká bola príprava tohto zákona, keď to dali obmedzene na intravilán? Povedzte mi, tá práca pred tými, ja neviem, desiatimi rokmi nebola tá istá, ako je teraz? Veď to je základná logika, keď chcem niekoho zaviazať na prácu a viem, že tam mám veľký počet ľudí, tak to, že sa to môže tá práca uplatňovať na celom katastrálnom území, to znamená – ako ty si povedal – aj na tých melioračných kanáloch, aj na tých nejakých odvodňovacích priekopách, aj v lesných pozemkoch, veď to je normálna logika zdravého gazdovského rozumu. Ja tomu nechápem, že my sa teraz začíname handrkovať. Kde tých 500 ľudí umiestnime, čo s nimi budeme robiť? A ako si povedal, tvoj návrh neprešiel, pretože tú prácu ako keby sme im vyškrtávali, že tam už nemôžeš ísť. Veď to nemá logiku, ľudia boží! Proste poďme riešiť veci, aby sme ľuďom povedali, že áno, sme tu tí, ktorí chceme vám pomôcť a sme za to zodpovední a berieme za to aj plat – a nemalý plat – a to nám často aj vyčítajú. Takže, poslanci, vstúpme si do svedomia a poďme riešiť problémy ľudí! Ďakujem pekne.
Laššáková, Jana, podpredsedníčka NR SR (2014-11-09):
S reakciou pán minister Peter Pellegrini, páči sa.
Osuský, Peter, poslanec NR SR (2011-10-11):
Ďakujem pekne, pán predsedajúci. Vážený pán minister, milý Mikuláš, Boh nám je svedkom, že sme v rokoch, keď sme obracali túto krajinu od Sibíri smerom do Európy, stáli v jednom šíku. Pravda je, že sme mali snahu vstúpiť do elitného klubu. Pravda je, že sa nám to podarilo. Pravda je, čo si hovoril o tom, aké majú byť pravidlá elitného klubu. A ja mám pocit a ja som vždy skôr skeptický, keď ide o samochválu mojej krajiny, že oprávnene sme tam mohli s hrdosťou vstúpiť, lebo, ako si správne povedal, nič nám nedarovali. Nič nám nedarovali. Embargo na pracovný trh našich najbližších susedov, ktorým sme otvorili svoje trhy, bolo ukážkou toho, že tu nič nebolo zadarmo. My sme sa nevklamali ani do eura, my sme sa nevklamali ani do Európskej únie. A jednou z vlastností elitného klubu má byť to, že tam platia elitné pravidlá pre všetkých. A ja nemám pocit, že elitnosť toho klubu je v tom, kto je v ňom, ale elitnosť toho klubu by mala byť v tom, že drží pravidlá. Že nešvindľuje, že nepodvádza. Že nežije nad pomery. Že nemrhá. Mám pocit, že Slovensko v zásade, iste s výhradami, toto dodržiavalo. A v tom je elitnosť nášho členstva v klube. Ja mám ale pocit, že nie všetci sa v elitnom klube chovali ako v elitnom klube. A ešte mám jeden pocit. My sme neboli za prijatie euroústavy, my sme mali výhrady v odovzdávaní právomoci, ale v tomto bode, v „bail out-e“ nám ústava ponecháva právo hlasovať podľa vedomia a svedomia. Ja sa domnievam, že nikto nemá byť pranierovaný za to, že hlasuje podľa vedomia a svedomia. A pokiaľ ide o OKS, tie naše preferencie ukazujú, že nám nejde o popularitu. (Prerušenie vystúpenia časomerom. Smiech v rokovacej sále. Potlesk.)
B. Bugár, podpredseda NR SR: (2006-04-21):
A. Blajsko, poslanec: Pardon, 1 návrh s 3 bodmi, ale kolidujú nám jeho návrhy s bodom 8 spoločnej správy, takže nemôžeme dať o ňom hlasovať.
Laššáková, Jana, podpredsedníčka NR SR (2014-11-10):
Pani poslankyňa Vášáryová.
Bittó Cigániková, Jana, poslankyňa NR SR (2020-09-29):
Ďakujem, pán predsedajúci, ja som teda veľmi výrazne protestovala, aby sme boli proti. Nakoľko klub OĽANO, mi sľúbil, že presne toto nespraví, lebo pani Záborskej stačí, keď nepríde dosť poslancov, aby prešiel zákon o interrupciách. Prosím vás pekne, aby ste dodržali slovo a nechali normálny rokovací deň a nerobili takéto nechutné habaďúry. Ďakujem pekne. (Reakcie z pléna.)
Grendel, Gábor, podpredseda NR SR (2022-10-19):
Dobre, to sa musím ešte poradiť, či je to takto možné. Ale aby sme sa nezdržiavali, tak ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 291/2002 o Štátnej pokladnici a o zmene a doplnení niektorých zákonov v znení neskorších predpisov a ktorými sa menia a dopĺňajú niektoré zákony. Vládny návrh zákona má parlamentnú tlač 1036. Spoločná správa výborov má tlač 1036a. Prosím pána podpredsedu vlády a ministra financií Slovenskej republiky Igora Matoviča, aby vládny návrh zákona odôvodnil. (Rokovanie o vládnom návrhu zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1036.)
Mego, Jaroslav, poslanec NR SR (2024-06-11):
Vážený pán predsedajúci, predkladám spoločnú správu výboru Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Dohodou o spoločnom leteckom priestore medzi Európskou úniou a jej členskými štátmi na jednej strane a Ukrajinou na strane druhej, tlač 289a. Predseda Národnej rady Slovenskej republiky rozhodnutím č. 355 z 27. mája 2024 pridelil návrh na prerokovanie ústavnoprávnemu výboru a výboru pre hospodárske záležitosti. Za gestorský výbor určil výbor pre hospodárske záležitosti. Ústavnoprávny výbor v návrhu, o návrhu rokoval 6. júna 2024 a prijal uznesenie č. 92. Výbor pre hospodárske záležitosti o návrhu rokoval 10. júna 2024 a prijal uznesenie č. 64. Obidva výbory odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o spoločnom leteckom priestore medzi Európskou úniou a jej členskými štátmi na jednej strane a Ukrajinou na strane druhej a rozhodnúť, že ide, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o spoločnom leteckom priestore medzi Európskou úniou a jej členskými štátmi na jednej strane a Ukrajinou na strane druhej a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov vrátane návrhu uznesenia Národnej rady Slovenskej republiky bola schválená uznesením gestorského výboru č. 83 z 11. júna 2024. Týmto uznesením ma výbor zároveň poveril, aby som informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky. Pán predsedajúci, otvorte, prosím, rozpravu.
P. Hrušovský, predseda NR SR: (2005-10-26):
M. Demeterová, poslankyňa: Pán kolega, ja by som chcela len reagovať na tú časť vášho vystúpenia, kde ste spomínali hromadné prepúšťanie v Slovenskej televízii. Viete dobre, že ste vtedy boli predsedom výboru a ja aj pani poslankyňa Navrátilová sme sa zúčastnili na poslaneckom prieskume práve k tejto problematike. A boli to práve odbory, ktoré nám predložili nesprávnu kolektívnu zmluvu a práve riaditeľ predložil kolektívnu zmluvu, kde sa absolútne žiadna nezákonnosť nedokázala. A to bol aj záver nášho poslaneckého prieskumu, preto ma veľmi mrzí, že teraz tu vo vašom vystúpení takéto veci zaznievajú.
Laššáková, Jana, podpredsedníčka NR SR (2012-09-19):
Nech sa páči, pán poslanec Baška, prihlásený do rozpravy, predseda výboru.
Dostál, Ondrej, poslanec NR SR (2021-10-06):
Pán poslanec Mičovský, ja si myslím, že na hlúpe otázky od nenávistných, zakomplexovaných hlupákov nemusíte odpovedať. Vy ste veľmi dobre vo svojom vystúpení hovorili o tom, o čom to celé je. Je to o láske, je to o ľudskosti, je to o porozumení a na to sa tu často zabúda, lebo registrované partnerstvá, životné partnerstvá alebo akýkoľvek iný zväzok, ktorý bude zakotvený v právnom systéme, má význam iba pre tých, pre tie páry, medzi ktorými je láska. To nemá zmysel pre ľudí s homosexuálnou orientáciou, ktorí sa správajú promiskuitne, ktorí menia často svojich partnerov, ktorí nemajú potrebu žiť v trvalom zväzku, tak ako manželstvo nemá zmysel pre promiskuitne sa správajúcich heterosexuálnych jedincov. Takýto inštitút, inštitút životných partnerstiev alebo akokoľvek to nazveme, má význam pre páry, ľudí, ktorí sa naozaj milujú, ktorí spolu žijú, ktorí spolu chcú žiť, ktorí chcú spolu znášať dobré aj zlé, vzájomne si pomáhať a stráviť spolu život. Takže áno, je to o láske, je to o ľudskosti a asi to nebude dnes, ale aj ja v duchu toho, čo hovoril Václav Havel, ktorého 85. výročie narodenia sme si včera pripomenuli, tiež verím, že pravda a láska raz zvíťazia nad lžou a nenávisťou.
Abrhan, Pavol, poslanec NR SR (2016-02-11):
Ďakujem pekne. Pán poslanec Kuffa, vôbec ste sa ma nedotkli, keď ste sa pýtali, ako som hlasoval o tom ústavnom návrhu zákona, ktorý ste predložili. Tak ja som hlasoval zaň, ja s tým nemám problém. Otázne je, ako ste vy hlasovali za ten návrh Martina Fronca, ktorý dal, ktorý navyšoval finančné prostriedky pre školstvo v čase, keď SMER navrhoval znížiť finančné prostriedky pre školstvo, a akú vy máte spokojnosť s tým, čo sa deje v školstve za posledných 10 rokov, páni poslanci, pričom strana SMER 8 rokov bola vo vláde, mala predsedu vlády, dnes odtiaľ hovoria, že je to málo. Ja viem, sú typy ľudí, ktorí potrebujú aspoň 40 rokov vládnuť v krajine, keď vtedy si myslia, že je to v poriadku. Ale ja si to nemyslím. Ja si myslím, že po štyroch rokoch vládnutia treba tu vydať odpočet, čo by nebolo treba, pokiaľ by boli spokojní občania, pokiaľ by boli spokojní rodičia, pokiaľ by boli spokojní učitelia. Mne sa zdá cynické počítať percentá s tým, že však koľkí takto štrajkujú. Otázne pritom je, či to, čo hovoria, je alebo nie je pravda. A si myslím, že tá pravda je na strane učiteľov, bez ohľadu na to, či štrajkovali alebo neštrajkovali tí z nich, ktorí podporujú požiadavky, ktoré predložili.
Klus, Martin, poslanec NR SR (2016-10-25):
Ďakujem pekne za slovo. Ďakujem aj Igorovi Matovičovi za tieto veľmi názorné príklady, prečo je navrhnutý zákon o rokovacom poriadku nie v poriadku. K tej ilúzii, ktorú spomínal na začiatku, len pre upresnenie. Ja som naznačil, že kroky od pánov poslancov Gála a Kresáka môžu byť prvým krokom, ale aby to bolo ešte zrozumiteľnejšie, vraciam sa úplne na začiatok, áno, je potrebné tento návrh zákona stiahnuť. Presne tak, ako to naznačili kolegovia v rozpravách predo mnou a v rôznych faktických poznámkach. Bez toho, aby sme sa k tomu mohli v kľude posadiť, aby sme si zozbierali všetky tie výhrady, ktoré tu boli spomenuté, okrem iného aj poslancom Igorom Matovičom, nie je šanca, aby sme dosiahli konsenzus. Ja predpokladám, že veľká väčšina z nás v opozícii je už dnes úplne jasne presvedčená, že takýto návrh zákona jednoducho nie sme schopní podporiť. A keď už tu máme aj predsedajúcu pani poslankyňu a podpredsedníčku parlamentu, rád by som spomenul, že práve tá kauza, na ktorú upozornil pán poslanec Matovič a toto zisťovanie uznášaniaschopnosti, kedy pani Ďuriš Nicholsonová úplne jasne a podľa mňa v súlade s rokovacím poriadkom ukázala, akým spôsobom sa dá voľne vykladať rokovací poriadok, tak práve táto kauza by mala hovoriť aj o tom, že dávajme si pozor na to, čo tu dnes práve prijímame. Pretože ak tu máme dnes explicitne napísané, že uznášaniaschopnosť je možné zisťovať len elektronicky, čo urobíme v čase, keď nám tu vypnú elektrinu alebo v nejakom núdzovom stave? To je presne to, čo som spomínal v prvom čítaní pri mojom vystúpení. Na toto sme, bohužiaľ, zatiaľ nenašli odvahu, aby sme napríklad aj s touto maličkosťou sa vysporiadali, pretože v tejto chvíli sa nám to zdá ako maličkosť, ale v budúcnosti to tak vôbec byť nemusí. Ďakujem pekne.
Figeľ, Ján, podpredseda NR SR (2012-11-30):
Ďakujem pekne. Na vystúpenie pána poslanca sú faktické poznámky, pán poslanec Blaha a Faič. Končím možnosť. Nech sa páči, pán poslanec Blaha.
Nemec, Richard, poslanec NR SR (2020-09-18):
Ďakujem, pán predsedajúci. Vážené dámy, vážení páni poslanci, predkladám do legislatívneho procesu návrh zákona, ktorým sa mení a dopĺňa zákon č. 440/2015, zákon o športe. Touto novelou sa napĺňa záväzok Slovenskej republiky na základe Medzinárodného dohovoru proti dopingu v športe, ako aj na základe Kodanskej deklarácie, nový kódex nadobúda účinnosť 1. januára 2021. Práve implementáciou antidopingového zákona je dôležité pre našich športovcov, aby mohli sa zúčastňovať medzinárodných súťaží v roku 2001 (2021, pozn. red.) na ďalšie roky, pokým tento kódex bude platiť. Spomeniem tie najdôležitejšie oblasti, ktoré novela zahŕňa. Zriadenie prvo- a druhostupňového disciplinárneho, disciplinár-nej komisie, ktorá bude odlúčená od zväzov a športových organizácií vo finančnej a inštitucionálnej podobe. Členovia komisií budú odborníci, expertami v právnych vedách, prírodných vedách, medzinárodných medicínskych vedách a farmaceutických vedách a na konci aj v športových vedách. Nadobúda aj potrebu, aby každý jeden národný športový zväz hľadal takto špecializovaných odborníkov do svojich antidopingových komisií, po čom tiež volali národné športové zväzy a týmto sa im odbúra ich legislatíva voči dopingovým kontrolám. Výrazne sa týka pomoc športového hnutia a zároveň sa aj zvýši odborná úroveň, zjednoduší rozhodovanie v praxi, čo znamená v konečnom dôsledku v prospech športovcov, pretože súčasná, často, často sa stáva v súčasnosti, že u rôznych, u rôznych tých dopingových previnilcov sa stávalo to, že tie komisie neboli až tak odborné a posudzovalo sa to strašne striktne, kde teraz tieto komisie budú odborné a bude sa to posudzovať naozaj transparentne a... Ďalší bod, ďalším bodom je ochrana informátorov, ktorých, ktorých tento, tento kódex chráni, aby sa nebáli v podstate informovať o tom, že kde sa niekto previnil, a môžu byť chránení. Ďalším, ďalším takým bodom, ktorý je, ktorý je veľmi dôležitý, je vzdelávanie, kde zväzy budú priamo zodpovedné za vzdelávanie svojich športovcov na všetkých úrovniach. Zákon nezaťaží štátny rozpočet. Domnievam sa preto, že navrhovaná zmena bude vítaná v celej športovej obci a bude viesť k primeraným a spravodlivým postihom za porušenie antidopingových pravidiel, ktoré nadobúda výlučne športovca, ktorá nebude výlučne športovca vyraďovať zo spoločnosti, ale napriek náprave jeho športového správania. V mene športovcom prosím o posunutie do druhého čítania. Ďakujem.
Kaliňák, Robert, poslanec NR SR (2011-09-13):
Ďakujem pekne, vážený pán predseda. Ja by som bol rád, keby ctená snemovňa prijala uznesenie, že investičná skupina Penta má viac hlasov ako vládna koalícia a možno by sme jej podľa posledného hlasovania mohli odovzdať aj moc v tomto štáte, bolo by to hlasovanie jednoduchšie. Ďakujem pekne. (Potlesk.)
Pleštinská, Zita, poslankyňa NR SR (2020-07-14):
Ďakujem, pán predsedajúci. Ja by som chcela vyzdvihnúť túto novelu, ktorú sme vlastne počuli, pretože je nemysliteľné, aby v civilizovanej, kultúrnej spoločnosti sme sa stretávali s prípadmi, keď niekto zavlečie psa do lesa a nechá ho tam priviazaného, opusteného čakať na smrť, alebo časté sú prípady vyhodenia psíkov cez Vianoce. Princípom tejto novely, čo by som chcela vyzdvihnúť, že, je, že trestné činy týrania zvierat bude odteraz riešiť špecializovaný vyšetrovací tím, ktorý bude na tento typ trestných činov zvlášť vyškolený. V súčasnosti tieto trestné činy vyšetrujú bežní príslušníci polície, ktorí sú často zahltení aj inou agendou, v dôsledku čoho sa nestíhajú trestným činom naplno venovať. Takže ja si myslím, že rovnako ako ľudský život, aj zvieratá sú bytosti, ktoré si zaslúžia ochranu.
Blanár, Juraj, podpredseda NR SR (2023-02-08):
Teraz udeľujem slovo avizovanému pánovi poslancovi Filipovi Kuffovi a po ňom pán predseda poľnovýboru Jaroslav Karahuta.
Laurenčík, Milan, podpredseda NR SR (2021-09-22):
Teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Kataríne Hatrákovej. Nech sa páči.
Gibalová, Monika, poslankyňa NR SR (2015-09-29):
Ďakujem pekne. Vážený pán predkladateľ, Etický kódex poslanca, ktorý presadzujete, je v interakcií vymožiteľnosti rovnako impotentný ako napríklad platný zákon o poslancoch. Ja tu len zacitujem z § 15, kde sa vymenúvajú povinnosti poslanca, napríklad radiť sa s voličmi, orgánmi Národného frontu, vysvetľovať voličom základné otázky politiky socialistického štátu, využívať vo svojej poslaneckej činnosti skúsenosti zo styku s orgánmi Národného frontu a tak ďalej. Ja vidím akútnu potrebu prijať práve túto právnu normu ako úplne novú, nie novelizovanú, ale novú. A ja som už vo štvrtom volebnom období priniesla novelu tohto zákona č. 45/1989 Zb. o poslancoch, kde som práve chcela, aby poslanci mohli uskutočňovať poslanecký prieskum aj jednotlivo, kde žiaľ, neuspela som. A musím len konštatovať, že je hanbou celej Národnej rady, že poslanci sa riadia takýmto platným socialistickým zákonom o poslancoch. Zamyslíte sa nad tým.
Žitňanská, Jana, poslankyňa NR SR (2022-10-05):
Hlasovali sme o všetkých bodoch zo spoločnej správy. Teraz prejdeme k hlasovaniu o jedinom pozmeňujúcom návrhu podanom v rozprave. Pán predseda, prosím, dajte hlasovať o pozmeňujúcom a doplňujúcom návrhu pani poslankyne Petry Hajšelovej.
Fico, Robert, predseda vlády SR (2014-12-04):
Som sa bál, že horí parlament (vyslovené s pobavením). Vážená pani podpredsedníčka, vážená Národná rada, členovia vlády, dovoľte mi, aby som najskôr podľa rokovacieho poriadku ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný je podpredseda vlády a minister zahraničných vecí a európskych záležitostí Miroslav Lajčák. Je na zahraničnej pracovnej ceste. Bude ho zastupovať podpredseda vlády a minister vnútra Robert Kaliňák. Na pracovnej ceste mimo Bratislavy je aj minister spravodlivosti Tomáš Borec, bude ho zastupovať minister pôdohospodárstva a rozvoja vidieka Ľubomír Jahnátek. Na zahraničnej pracovnej ceste je minister hospodárstva Pavol Pavlis, nie sú na neho otázky. A neprítomný je aj minister práce Ján Richter. Takisto nie sú na neho otázky. Pani podpredsedníčka, som pripravený odpovedať na postavené otázky.
Grendel, Gábor, podpredseda NR SR (2020-07-24):
Pán poslanec, naozaj vás prosím...
Zmajkovičová, Renáta, podpredsedníčka NR SR (2014-10-15):
V rozprave vystúpi pán poslanec Mihál, nech sa páči.
Zmajkovičová, Renáta, podpredsedníčka NR SR (2012-09-11):
Ďakujem, pán minister. Pýtam sa, či chce zaujať stanovisko spravodajca? Nie. Nie je tomu tak. Ďakujem. Čiže prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 215/2002 Z. z. o elektronickom podpise a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 131. Spoločná správa má tlač 131a. Teraz odovzdávam slovo pánovi ministrovi financií. Pán minister, máte slovo, nech sa páči.
Laššáková, Jana, doterajšia podpredsedníčka NR SR (2016-03-23):
Pani poslankyňa Jana Kiššová.
Ďuriš Nicholsonová, Lucia, podpredsedníčka NR SR (2018-12-03):
Teraz vyhlasujem možnosť prihlásiť sa do rozpravy k tomuto bodu ústne. Končím možnosť prihlásiť sa do rozpravy. Prihlásil sa pán poslanec Klus. Nech sa páči.
Glváč, Martin, podpredseda NR SR (2016-05-20):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Jozefovi Lukáčovi. Nech sa páči.
Matovič, Igor, poslanec NR SR (2014-11-10):
Pán predseda, som ochotný z vlastných peňazí teraz do hodiny kúpiť...	(Prerušenie vystúpenia predsedajúcim.)
Valocký, Jozef, poslanec NR SR (2014-11-10):
Ďakujem pekne, pani podpredsedníčka. Ja si vážim, že nový minister zdravotníctva sa postavil k tejto otázke tak, ako sa k nej postavil. Treba veci prešetriť. My nevieme, či v Čechách to cétečko bolo upgradované alebo či bolo nové kúpené, či má 64 alebo 128 sliceov. Treba tie veci preveriť a potom jasne treba povedať, že, áno, bolo predražené alebo nebolo predražené. Ak ste si všimli, pán premiér povedal jasne, že pre podozrenie prijala ministerka politickú zodpovednosť. To neznamená, že ešte sa táto kauza nebude vyšetrovať a bude jej nejaký koniec. Chcel by som ešte upriamiť pozornosť, keďže niekoľkokrát to tu bolo povedané, na operačné stoly v Nitre. Operačné stoly v Nitre, pán Lipšic a pán, ako sa volá, z OĽaNO, Matovič, sú v horizontálnej polohe 500-kilové, na nich 80 až 90 % operácií prebieha v polohe inej (hore hlava, dolu nohy, naboku) a tieto stoly majú nosnosť do 270 kilogramov v týchto polohách. Okrem toho tam sa dávajú závažia, infúzie, monitory, zavesujú sa rôzne prídavné zariadenia, ktoré vážia 40 až 50 kilogramov. Okrem toho sa opiera o stôl operatér. Takže tieto stoly sú v týchto polohách do 270 kilogramov. A odporučil by som týmto pánom, ktorí neustále chodia a kritizujú Fakultnú nemocnicu Nitru, ak raz budú operovaní, nech sa páči, budú tam mať kvalitné dobré stoly a kvalitných odborníkov. Ďakujem pekne.
Laššáková, Jana, podpredsedníčka NR SR (2013-03-21):
Pán poslanec Bublavý, nech sa páči.
Ďuriš Nicholsonová, Lucia, podpredsedníčka NR SR (2018-05-29):
V rozprave teraz vystúpi pán poslanec Krupa, nie je v sále. Dobre. Tak, pán poslanec Mizík.
Jarjabek, Dušan, poslanec NR SR (2011-09-13):
Pán minister, dobre, dobre, s vášho pohľadu výborné. Len prečo tak kričíte? (Smiech v sále a zasmiatie sa rečníka.) Prečo tak kričíte? Však my tu všetci počujeme dobre a doteraz aj toto tu funguje všetko, len hovorím, vy tak kričíte, že niektoré veci som naozaj nerozumel a tú poslednú, to vám potom poviem. Trošku ste to s tou vilou prehnali, keď ste hovorili o pánovi podpredsedovi, preto, lebo skutočne, pán minister, vy nemáte imunitu, a to, čo ste povedali, je trošku prisilné podľa môjho názoru dokonca aj na žalovanie. A myslím si, že toto nebolo z vašej strany fér a už vôbec to nebolo korektné. No ale, aby som sa priznal, najviac z toho vašeho prejavu ma skutočne zaujala tá myšlienka, keď ste hovorili o tom kline, čo nosíme pod šatami. Keby ste boli taký láskavý, toto keby ste trošku rozvili, aby sme to mali teda jasné, hej? A koho ste tým mysleli konkrétne, či pánov poslancov, či pani poslankyne. Toto bolo z toho, viete, také najzaujímavejšie pre mňa a neviem si to tak doteraz vysvetliť a predstavujem si to, predstavujem – a buďte taký láskavý, s tým klinom ešte raz. (Smiech v sále.) Ďakujem za pozornosť.
Ďuriš Nicholsonová, Lucia, podpredsedníčka NR SR (2017-12-07):
Ako ďalší vystúpi v rozprave pán poslanec Fecko, nech sa páči.
B. Bugár, podpredseda NR SR: (2005-10-26):
Páni poslanci, vyzývam vás, aby ste sa vrátili do rokovacieho priestoru, aby sme mohli pristúpiť k jednotlivým hlasovaniam. Pán poslanec, nech sa páči.
Kočiš, Eduard, poslanec NR SR (2022-06-15):
Veľmi pekne ďakujem za slovo, pán predsedajúci. Pán kolega Richter, tak ako dlhoročný minister práce, sociálnych vecí a rodiny viete, že tento príspevok, kedy dieťatko nastupovalo do prvého ročníka základnej školy, bol naozaj veľkým príspevkom pre každú jednu mladú rodinu, ktorá toho prváčika alebo prváčku má, pretože tieto náklady od zakúpenia všetkých základných atribútov, ktoré dieťa potrebuje, pretože v tej škole nedostane nič, všetko musí zabezpečiť, žiaľbohu, rodina. Čiže tento príspevok je naozaj dobrý. Nikdy nebol zneužitý ani marginalizovanými skupinami obyvateľstva, pretože aj takáto rodina mala určitú zodpovednosť voči tomu svojmu dieťaťu, takže tento príspevok naozaj nikdy nebol vhodný, aby bol musel byť prekvalifikovaný alebo preklopený na inštitút osobitného príjemcu, ktorým bola väčšinou buď obec alebo mesto, poprípade ešte nejaká iná organizácia, ak ten dotyčný rodič na to dal súhlas. Čiže v tomto zákone, ktorý bol prijatý na minulej schôdzi, je tento, naozaj príspevok je vypustený. Je vypustený, jednoducho sa tam stratil, rozplynul, jednoducho také fluidum sa z neho stalo a neviem, či to bol zámer, či to bol úmysel, či predkladatelia tohto zákona to spravili nedopatrením, ale hovorím, všetko sa dá napraviť, všetko sa dá zjemniť, zmierniť, úplne uviesť na pravú mieru a tento váš návrh zákona, aby tento príspevok zostal zakomponovaný aj naďalej, je naozaj správny. A každý jeden človek, ktorý v tom minulom hlasovaní o balíčku pomoci rodinám hlasoval alebo sa pasoval do nejakej rodinnej alebo prorodinnej koalície, tak nemôže mať najmenší problém tento váš návrh zákona podporiť a tento váš návrh zákona ja osobne určite podporím. Veľmi pekne ďakujem za jeho predloženie.
Číž, Miroslav, podpredseda NR SR (2015-11-26):
Ďakujem pekne. Pani poslankyňa bola jediná prihlásená do rozpravy, tak mi dovoľte vyhlásiť všeobecnú rozpravu za skončenú. Predpokladám, že nevystúpite, ani pán spravodajca, takže prerušujem rokovanie o tomto bode programu. A teraz budeme, a poprosím aj pani navrhovateľku, aj spravodajcu, pokračovať prvým čítaním o návrhu pani poslankyne Národnej rady Slovenskej republiky Lucie Nicholsonovej a Jozefa Mihála na vydanie zákona, ktorým sa mení zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov (tlač 1803). Návrh na pridelenie výborom 1809. Opäť máte slovo, nech sa páči, uveďte tento návrh zákona.
Kollár, Boris, predseda NR SR (2021-02-24):
Ďakujem predsedníčke...
Ďuriš Nicholsonová, Lucia, podpredsedníčka NR SR (2018-09-17):
Teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Gaborčákovej.
Kuffa, Filip, poslanec NR SR (2021-11-02):
Všimol som si, že elektronické zariadenie nám skrachovalo. Ja mám byť za pánom Mičovským v poradí.
Figeľ, Ján, podpredseda NR SR (2013-12-04):
Ďakujem pekne. Nech sa páči zaujať miesto pre spravodajcu, spravodajkyne. Otváram rozpravu, do ktorej som nedostal žiadnu písomnú prihlášku. Pýtam sa teraz, či sa niekto hlási do rozpravy ústne. Po prvýkrát, je tam jedno jediné meno. Uzatváram možnosť prihlásiť sa. A dávam slovo Árpádovi Érsekovi. Nech sa páči, pán poslanec.
V. Novotný, poslanec: (2004-05-20):
Slovenské zdravotníctvo za štrnásť rokov od roku 1989 prešlo veľkou cestou. Nie je celkom pravda, že sa tu nič nedialo. Udiala sa významná transformácia celého rezortu. Včera o tom hovoril aj pán poslanec Urbáni. Ja len k tomu, čo povedal, doplním, že podarilo sa nám založiť pluralitu poisťovní, preniesli sme kompetencie na VÚC-ky, zaviedli sme bodový systém, slobodný výber pacienta, transformovali sme niektoré zdravotnícke zariadenia a neziskové organizácie, ktoré sa celkom dobre uviedli do života. Treba povedať, že celá tá cesta, po ktorej kráča slovenské zdravotníctvo, započala niekedy v časoch, keď bol ministrom pán minister Rakús. V svojej knihe Reforma zdravotníctva popísal základné kroky, ktorými by sa malo zdravotníctvo uberať, a treba povedať, že všetci ministri za ním sa viac-menej držali tejto koncepcie. Naozaj v rokoch 1992 a 1993 bol silný reformný tím a mnohé zo zákonov, ktoré neustále novelizujeme, pochádzajú práve z tohto obdobia, z obdobia roku 1994. To treba naozaj povedať. Ale treba úprimne povedať aj to, ako končil pán poslanec svoje vystúpenie, že v súčasnosti môžeme naozaj povedať, že tento systém zdravotníctva, ktorý tu funguje, stagnuje, že prešľapuje na mieste, že nám systém niekde uchyľuje a že potrebuje výraznú systémovú zmenu. Takže návrat do roku 1992, si myslím, nie je práve tá systémová zmena, ktorú slovenské zdravotníctvo potrebuje, lebo len by sme sa uzavreli do kruhu. Predsa ideme zákonmi, ktoré boli... (Prerušenie vystúpenia časomierou.)
Suchánek, Alan, poslanec NR SR (2018-02-14):
Ďakujem pekne za slovo. V rozprave vystúpili traja poslanci a nebol podaný žiadny pozmeňujúci návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Suja, Miroslav, poslanec NR SR (2021-02-24):
Ja reagujem, pán predsedajúci, na kolegu, čo hovoril predo mnou, vráťte mi čas, lebo on hovoril o Maďarsku. Spomínal tam Maďarsko, takže vás poprosím, vráťte mi čas... (Prerušenie vystúpenia predsedajúcim.)
Paška, Pavol, predseda NR SR (2014-03-18):
Pán poslanec Hraško, ja len, pán poslanec, náš vzťah k pánovi prezidentovi nie je zaväzujúci, záväzný, takže on, jeho právo je vystúpiť alebo nevystúpiť. (Reakcia z pléna.) V poriadku. Pán poslanec, pán poslanec Hraško.
M. Hort, poslanec: (2003-09-18):
Svojho času sa na nás obrátili obce Tvrdošín a Vitanová ešte v predchádzajúcom volebnom období, aby sme urobili poslanecký prieskum k tejto kauze. Dá sa povedať, že sme sa vo výbore tí, ktorí sme tam boli, na nejakom definitívnom závere nezhodli. Mal som však pocit, že všetci tak, ako sme tam, tak sme chceli byť nad vecou, hoci aj jedna, aj druhá strana sa nás snažila presviedčať svojimi argumentmi a dokumentmi z histórie, komu má tento kataster prináležať. Keď by niekto celý deň počúval Vitanovú, tak je stopercentne presvedčený, že toto je pravda. Keď budeme celý deň počúvať, tak ako sme to tu počúvali aj dnes, aj včera, len stanoviská a listy od strany tvrdošínskej, tak nadobudneme dojem, že žiadna iná pravda nemôže byť, iba tá, ktorá je na strane Tvrdošínčanov. Tam však aj Tibor Cabaj cudne pomlčal dnes, akým spôsobom a na čom sa to tam vtedy ten názor lámal. Pretože z tých dokumentov, ktoré sme mali a boli niektoré ešte zo stredoveku vytiahnuté, sa nevedelo naozaj definitívne povedať nám, ktorí sme tam boli ako poslanci na poslaneckom prieskume, či je pravda na jednej, alebo na druhej strane. Ale jedno, v čom sme sa takmer zhodli, že nález, alebo rozhodnutie Najvyššieho súdu pokrivkávalo na obidve nohy. Pokrivkávalo preto, lebo nevzalo do úvahy platné právne normy už vtedy, ktoré do roku 1992 neexistovali. Ako napraviť tento prešľap, sme nevedeli. Dnes je tu na stole zákon, ktorý vie a môže takéto niečo napraviť.
P. Kubovič, poslanec: (2010-02-04):
Druhá vec, vy ste sám vo svojom vystúpení povedali, že ste vlastne nikdy neboli poslancom. Povedali ste doslova, nie ste ani jedno, ani druhé a vy sa pozeráte len z diaľky. Ja musím konštatovať, že za celé toto volebné obdobie sa ministerstvo vnútra, aj keď pod jeho gesciu patrí tento rezort, alebo tieto problémy, na tieto veci naozaj pozerá len z diaľky a mne to pripadá tak, že na tejto sekcii v rámci ministerstva sa nič nenakupuje, tak nebol o ňu záujem, jednoducho. A na záver toho ste vyprodukovali to, čo tu dnes predkladáte a sám neviete, čo predkladáte. A je to smutné, že ste v reforme verejnej správy dokázali za štyri roky alebo tri a trištvrte roka urobiť len to, čo tu dnes predkladáte.